
Įsakymas paskelbtas: TAR 2023-12-29, i. k. 2023-25976



PASVALIO RAJONO SAVIVALDYBĖS ADMINISTRACIJOS 
DIREKTORIUS


ĮSAKYMAS
DĖL PASVALIO RAJONO SAVIVALDYBĖS ADMINISTRACIJOS DARBO APMOKĖJIMO SISTEMOS PATVIRTINIMO

2023 m. gruodžio 29 d. Nr. DV-730
Pasvalys


Vadovaudamasis Lietuvos Respublikos vietos savivaldos įstatymo 34 straipsnio 1 dalimi, 6 dalies 2 punktu, Lietuvos Respublikos valstybės tarnybos įstatymo Nr. VIII-1316 pakeitimo  įstatymu, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 pakeitimo įstatymu, įgyvendindamas Darbo apmokėjimo sistemos nustatymo rekomendacijas, patvirtintas Lietuvos Respublikos Vyriausybės 2023 m. lapkričio 8 d. nutarimu Nr. 857 „Dėl Darbo apmokėjimo sistemos nustatymo rekomendacijų patvirtinimo“, atsižvelgdamas į Pasvalio rajono savivaldybės administracijos Darbo tarybos 2023 m. gruodžio 27 d. posėdžio protokolą Nr. TD-9:
. Patvirtinu Pasvalio rajono savivaldybės administracijos darbo apmokėjimo sistemą (pridedama).
. Pripažįstu netekusiu galios Pasvalio rajono savivaldybės administracijos darbo reglamento, patvirtinto Pasvalio rajono savivaldybės administracijos direktoriaus 2007 m. sausio 2 d. įsakymu Nr. DV-9 „Dėl Pasvalio rajono savivaldybės administracijos darbo reglamento ir Vidaus tvarkos taisyklių patvirtinimo“ (Pasvalio rajono savivaldybės administracijos direktoriaus 2017 m. vasario 28 d. įsakymo Nr. DV-163 redakcija) (su visais aktualiais pakeitimais), VI skyrių „Darbuotojų darbo apmokėjimas“.
.	Pavedu:
. Pasvalio rajono savivaldybės administracijos Bendrojo skyriaus vedėjui užtikrinti įsakymo paskelbimą Pasvalio rajono savivaldybės interneto svetainėje (www.pasvalys.lt) ir Teisės aktų registre (TAR), su įsakymu supažindinti Pasvalio rajono savivaldybės administracijos struktūrinių bei struktūrinių teritorinių padalinių vadovus, o vadovams – savo padalinio darbuotojus;
. Pasvalio rajono savivaldybės administracijos Juridinio ir personalo skyriaus vedėjui užtikrinti įsakymo paskelbimą Pasvalio rajono savivaldybės administracijos skelbimų lentoje.
. Nustatau, kad šis įsakymas įsigalioja 2024 m. sausio 1 d.
Įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.



Administracijos direktorius 			Povilas Balčiūnas

PATVIRTINTA
Pasvalio rajono savivaldybės administracijos direktoriaus 
2023 m. gruodžio 29 d. įsakymu Nr. DV-730





 SKYRIUS


. Pasvalio rajono savivaldybės administracijos darbo apmokėjimo sistema (toliau – Sistema) nustato gaires bei kriterijus, pagal kuriuos formuojami Pasvalio rajono savivaldybės administracijos (toliau – Administracija) valstybės tarnautojų ir darbuotojų, dirbančių pagal darbo sutartis (toliau kartu – darbuotojai), pareigybių lygmenų struktūra, pareiginės algos koeficientų intervalai. Taip pat mokamos priemokos, skatinama ir apdovanojama, nustatoma pareiginė alga atlikus valstybės tarnautojo tarnybinės veiklos vertinimą ar darbuotojo, dirbančio pagal darbo sutartį, veiklos vertinimą (toliau kartu – veiklos vertinimas) (išskyrus įstaigos vadovą).
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	Sistemoje vartojamos sąvokos suprantamos taip, kaip jos apibrėžtos Lietuvos Respublikos valstybės tarnybos įstatyme, Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatyme ir Lietuvos Respublikos darbo kodekse.
. Sistema parengta vadovaujantis šiais principais:
. teisinio apibrėžtumo – kiekvienam darbuotojui turi būti aišku, kaip nustatomas atlygis už darbą ir nuo kokių kriterijų priklauso jo dydis;
. teisėtų lūkesčių apsaugos ir visokeriopos tarnybos / darbo santykių teisių gynybos ir stabilumo – keičiantis administracinei struktūrai ar darbuotojo statusui ir nesikeičiant darbo pobūdžiui (funkcijoms), atlygis už darbą nesikeičia;
. teisingo mokėjimo už darbą – už tokį patį ir vienodos vertės darbą mokamas vienodas atlygis;
. darbuotojų lygybės – atlygis nustatomas, nepaisant darbuotojų lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, sveikatos būklės, ketinimo turėti vaiką (vaikų), įvaikį (įvaikių), globotinį (globotinių), rūpintinį (rūpintinių), santuokinės ir šeiminės padėties, priklausymo politinėms partijoms, profesinėms sąjungoms ir asociacijoms aplinkybių, nesusijusių su darbuotojų dalykinėmis savybėmis; 
. skaidrumo ir viešumo – darbo apmokėjimo sistema viešinama, į jos kūrimą ir peržiūrą įtraukiami darbuotojų atstovai. 
Punkto pakeitimai:
Nr. DV-353,
2025-08-05,
paskelbta TAR 2025-08-05, i. k. 2025-13718            

 SKYRIUS


.	Efektyviam Sistemos veikimui ir valdymui užtikrinti Administracijoje yra nustatoma pareigybių lygmenų struktūra (1 priedas).
.	Pareigybių lygmenų aibėje aukščiausiam pareigybių lygiui priskiriama įstaigos vadovo pareigybė. Pareigybės grupuojamos į lygmenis pagal pareigybių lyginimo ir pareiginės algos koeficiento dydžio nustatymo kriterijus, nurodytus Sistemos 7 punkte.
.	Pareigybių lygmenų struktūra peržiūrima ir atnaujinama dėl struktūrinių pertvarkymų ar darbo organizavimo pokyčių (visiškai keičiasi arba deleguojamos naujos funkcijos) arba, kai steigiamos naujos pareigybės, kurių analogų nėra Administracijoje.

 SKYRIUS


.	Pareigybių lyginimo ir pareiginės algos koeficiento dydžio nustatymo kriterijai yra šie:
. veiklos sudėtingumo kriterijus, apibrėžiantis gebėjimą atlikti tam tikro sudėtingumo (lygio, apimties) užduotis:
. kai atliekamos nesudėtingos ir (ar) mažos apimties užduotys (nesudėtinga užduotis – tokia, kuri gali būti sėkmingai atlikta veikiant pagal apibrėžtas procedūras bei taisykles ir (ar) tiesiogiai taikant reglamentuojančių teisės aktų nuostatas, neatsižvelgiant į aplinkybes; mažos apimties užduotis – tokia, kurios atlikimas daro nereikšmingą įtaką įstaigos veiklai ir (ar) rezultatams) – minimalus pareiginės algos koeficiento dydis gali būti didinamas per 0,05; 
. kai atliekamos vidutinio sudėtingumo ir (ar) vidutinės apimties užduotys (vidutinio sudėtingumo užduotis – tokia, kuri gali būti sėkmingai atlikta, kai instrukcijos, metodikos, teisės aktai ar kt. pritaikomi atsižvelgiant į situaciją (ne pažodžiui taikant instrukciją, metodą, teisės aktą ar kt., o suprantant ir taikant principus, kuriais metodas yra pagrįstas); vidutinės apimties užduotis – tokia, kurios atlikimas daro tam tikrą įtaką padalinio ir (ar) įstaigos veiklai ir (ar) rezultatams) – minimalus pareiginės algos koeficiento dydis gali būti didinamas per 0,1; 
. kai 	atliekamos sudėtingos ir (ar) didelės apimties užduotys (sudėtinga užduotis – tokia, kuri reikalauja nestandartinių sprendimų, ekspertinio, grįsto sėkminga patirtimi išmanymo, gebėjimo įvertinti platesnį užduoties kontekstą, užduoties atlikimo (savo veiksmų) ir užduoties rezultatų poveikį platesnei aplinkai (įstaigai ir už įstaigos ribų); didelės apimties užduotis – tokia, kurios atlikimas daro reikšmingą įtaką visos įstaigos veiklai ir (ar) rezultatams ir (ar) įtaka pasireiškia ir už įstaigos ribų – minimalus pareiginės algos koeficiento dydis gali būti didinamas per 0,15. 
.	atsakomybės lygio kriterijus, apibrėžiantis pareigybės faktinį atsakomybės lygį už laukiamą rezultatą:
.	žemiausias lygis –  kai teikiama informacija kitiems veiklos vykdytojams, kai dalyvaujama veikloje, bet neatsakoma už rezultatą – minimalus pareiginės algos koeficiento dydis gali būti didinamas per 0,025;
.	vidutinis lygis – kai atliekama paraminė funkcija (patariama, paaiškinama, stebima, komentuojama, pritariama) bei suderinami veiksmai, kai kaupiama, analizuojama ir teikiama apibendrinta informacija, teikiamos paslaugos, reikalingos kitų pareigybių darbui – minimalus pareiginės algos koeficiento dydis gali būti didinamas per 0,05;
.	aukštas lygis – kai gaunama dalis atsakomybės ir už šią dalį atsakoma tiesiogiai, kai užduotys yra deleguojamos, žinoma visuma bei galima ją įvardinti, tačiau nepriimami sprendimai, nulemiantys visumos rezultatą, kai taikoma bendra atsakomybė už poveikį rezultatams – minimalus pareiginės algos koeficiento dydis gali būti didinamas per 0,075;
.	aukščiausias lygis – kai turima teisė priimti sprendimus, kai susiduriama su pasirinkimo galimybe, kai galima deleguoti dalį atsakomybės (visos deleguoti negalima), tačiau yra didinama kontrolė, tai yra vadovaujanti pareigybė – minimalus pareiginės algos koeficiento dydis gali būti didinamas per 0,1.
.	profesinio darbo patirties kriterijus, apibrėžiantis pareigybės specifiškumą, kai tinkamai atlikti darbą reikalinga atitinkamų profesinių įgūdžių taikymo patirtis. Profesinio darbo patirtis apskaičiuojama sumuojant laikotarpius, kai buvo dirbamas analogiškas pareigybės aprašyme nustatytas tam tikros profesijos ar specialybės darbas arba vykdytos analogiškos pareigybės aprašyme nustatytos funkcijos nebūtinai toje pačioje įstaigoje, bet per visą darbinę karjerą visų rūšių įmonėse, įstaigose ir organizacijose:
.	iki 1 m. – minimalus pareiginės algos koeficiento dydis gali būti didinamas per 0,03;
.	nuo 1 m. iki 2 m. – minimalus pareiginės algos koeficiento dydis gali būti didinamas per 0,06;
.	nuo 2 m. iki 4 m. – minimalus pareiginės algos koeficiento dydis gali būti didinamas per 0,09;
.	nuo 4 m. iki 6 m. – minimalus pareiginės algos koeficiento dydis gali būti didinamas per 0,12;
.	nuo 6 m. ir daugiau – minimalus pareiginės algos koeficiento dydis gali būti didinamas per 0,15.
.	žinojimo ir žinių sudėtingumo kriterijus, apibrėžiantis, ką užimant pareigybę būtina žinoti ir mokėti, kad darbas būtų atliktas sėkmingai (specialybės žinios ir įgūdžiai, kuriuos būtina įgyti per mokymąsi ar praktiką). Vertinama, ar funkcijoms atlikti reikalinga:
.	mokėti dirbti su programomis (jeigu reikalavimas mokėti dirbti su konkrečiomis programomis nustatytas pareigybės aprašyme) – minimalus pareiginės algos koeficiento dydis gali būti didinamas per 0,075;
.	išmanyti ir mokėti taikyti teisės aktus (jeigu reikalavimas būti susipažinusiam su konkrečiais teisės aktais nustatytas pareigybės aprašyme) – minimalus pareiginės algos koeficiento dydis gali būti didinamas per 0,05; 
.	mokėti užsienio kalbą (jeigu reikalavimas mokėti užsienio kalbą nustatytas pareigybės aprašyme) – minimalus pareiginės algos koeficiento dydis gali būti didinamas per 0,1;
.	kiti žinojimo ir žinių sudėtingumo kriterijų nurodantys požymiai – minimalus pareiginės algos koeficiento dydis gali būti didinamas per 0,025.

 SKYRIUS


.	Naujai į tarnybą/darbą priimamiems Administracijos darbuotojams, pareiginė alga nustatoma įvertinus įstaigos finansines galimybes bei atsižvelgiant į šio Sistemos 7 punkte nustatytus pareigybių lyginimo ir pareiginės algos koeficiento dydžio nustatymo kriterijus, pagal pareiginės algos koeficientų intervalų dydžius (2 priedas).
.	Kiekvienam Administracijos pareigybės lygmeniui nustatoma pareiginės algos koeficientų minimali, vidutinė ir maksimali reikšmės bei žingsnis tarp pareigybės lygmenų.
. Valstybės tarnautojo pareiginės algos minimalus koeficientas negali būti mažesnis nei nustatytas Valstybės tarnybos įstatymo 1 priede, darbuotojo, dirbančio pagal darbo sutartį, pareiginės algos minimalus koeficientas negali būti mažesnis nei nustatytas Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede. Darbuotojo pareiginės algos maksimalus koeficientas negali viršyti įstaigos vadovo pareiginės algos maksimalaus koeficiento dydžio, apskaičiuoto atsižvelgiant į Lietuvos Respublikos Vyriausybės patvirtintus Valstybės ir savivaldybių institucijų ir įstaigų vertinimo kriterijų įverčius. Darbuotojų, kurių pareigybė priskiriama D lygiui, pareiginė alga negali būti mažesnė kaip Vyriausybės patvirtinta minimalioji mėnesinė alga arba minimalusis valandinis atlygis.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	Pareiginės algos koeficientų intervalai peržiūrimi ir pakeičiami pasikeitus darbo rinkos sąlygoms, įstatymuose nustatytoms minimalioms pareiginės algos koeficientų riboms, darbo užmokesčio fondui bei Administracijos priskirtoms funkcijoms. 
.	Išimtiniais atvejais, kai yra būtinybė ir kai išskirtinių kompetencijų darbuotojų (pvz., pareigybė susijusi su itin siaurų, specifinių kompetencijų, žinių turėjimu) pasiūla darbo rinkoje yra itin ribota, nustatant Sistemą, galimas nukrypimas nuo pareiginės algos koeficiento dydžio nustatymo kriterijų, nusistatytų pareiginių algų nustatymo taisyklių ir pareigybių grupių hierarchinės struktūros vientisumo. Tokioms pareigybėms nustatomas iki 100 procentų didesnis maksimalus pareiginės algos koeficientas, nei pagal pareiginės algos koeficiento dydžio nustatymo kriterijus apskaičiuotas didžiausias šios pareigybės pareiginės algos koeficiento dydis, tačiau ne didesnis nei įstaigos vadovui nustatytas pareiginės algos koeficientas.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

 SKYRIUS


.	Darbuotojų (išskyrus įstaigos vadovą) darbo užmokestį sudaro:
. pareiginė alga;
. priemokos;
. piniginė išmoka;
. priedas už tarnybos Lietuvos valstybei stažą (mokamas Valstybės tarnybos įstatymo nustatyta tvarka tik valstybės tarnautojams (išskyrus įstaigos vadovą));
. mokėjimas už darbą poilsio ir švenčių dienomis, nakties, viršvalandinį darbą ir budėjimą Valstybės tarnybos įstatymo ir Darbo kodekso nustatyta tvarka.
.	Darbo užmokestis darbuotojams apskaičiuojamas ir mokamas teisės aktų nustatyta tvarka.
.	Administracijos interneto svetainėje teisės aktų nustatyta tvarka skelbiama informacija apie darbo užmokestį.
Punkto pakeitimai:
Nr. DV-240,
2026-06-02,
paskelbta TAR 2026-06-02, i. k. 2026-09691            

.	Darbuotojams darbo užmokestis mokamas du kartus per mėnesį: ne vėliau kaip einamojo mėnesio 25 dieną ir kito mėnesio 10 dieną, o jeigu darbuotojas prašo, – kartą per mėnesį: ne vėliau kaip einamojo mėnesio 10 dieną. Pinigai pervedami į darbuotojo asmeninę sąskaitą jo pasirinktame banke. 

 SKYRIUS


.	Darbuotojams dėl sunkios materialinės būklės Valstybės tarnybos įstatymo/Biudžetinių įstaigų darbuotojų darbo apmokėjimo ir komisijų narių atlygio už darbą įstatymo nustatytais atvejais gali būti skiriama iki 5 minimaliųjų mėnesinių algų dydžio materialinė pašalpa iš įstaigai skirtų lėšų. Paprastai skiriama Administracijos darbuotojams, kurių materialinė būklė sunki dėl:
. jų pačių ligos – 2 minimaliųjų mėnesinių algų dydžio;
. sutuoktinio, partnerio (kai partnerystė įregistruota įstatymų nustatyta tvarka), sugyventinio, vaiko (įvaikio) ligos – 1 minimaliosios mėnesinės algos dydžio;
. sutuoktinio, partnerio (kai partnerystė įregistruota įstatymų nustatyta tvarka), sugyventinio, vaiko (įvaikio) mirties – 3 minimaliųjų mėnesinių algų dydžio;
. motinos (įmotės), tėvo (įtėvio) mirties – 2 minimaliųjų mėnesinių algų dydžio;
. brolio (įbrolio), sesers (įseserės), išlaikytinių, kurių globėju ar rūpintoju yra paskirtas, mirties – 1 minimaliosios mėnesinės algos dydžio;
. stichinės nelaimės ar turto netekimo – iki 5 minimaliųjų mėnesinių algų dydžio;
. kitais įstatymų nustatytais atvejais – iki 5 minimaliųjų mėnesinių algų dydžio.
.	Mirusio, išskyrus žuvusį atliekant tarnybines pareigas arba mirusį dėl priežasčių, susijusių su tarnybinių pareigų atlikimu, Administracijos valstybės tarnautojo šeimos nariams išmokama 1 mėnesio jo gauto vidutinio darbo užmokesčio dydžio kompensacija. Mirusio Administracijos darbuotojo, dirbančio pagal darbo sutartį, šeimos nariams išmokama iki 5 minimaliųjų mėnesinių algų dydžio materialinė pašalpa.
.	Materialinė pašalpa darbuotojui gali būti skiriama, jeigu yra jo rašytinis prašymas ir pateikti atitinkamas aplinkybes patvirtinantys dokumentai.
.	Materialinė pašalpa skiriama įstaigos vadovo ar jo įgalioto pavaduotojo įsakymu. Įsakymų projektus dėl materialinės pašalpos skyrimo Administracijos struktūrinių padalinių darbuotojams, struktūrinių teritorinių padalinių vadovams ir jų pavaduotojams rengia Administracijos Juridinis ir personalo skyrius, o dėl materialinės pašalpos skyrimo struktūrinių teritorinių padalinių, dirbantiems pagal darbo sutartis, – atitinkamas struktūrinis teritorinis padalinys.
.	Darbuotojui, atleidžiamam iš darbo/pareigų teisės aktų nustatyta tvarka sudarant rašytinį šalių susitarimą, gali būti išmokama iki atleidimo jo gauto vidutinio darbo užmokesčio dydžio išeitinė kompensacija, atsižvelgiant į darbuotojo darbo/tarnybos stažą Administracijoje:
. iki vienų metų – 1 mėnesio;
. nuo vienų iki penkerių metų – 2 mėnesių;
. nuo penkerių iki dešimt metų – 3 mėnesių;
. nuo dešimt iki dvidešimt metų – 4 mėnesių;
. daugiau kaip dvidešimt metų – 5 mėnesių.

 SKYRIUS


.	Priemoka valstybės tarnautojams nustatoma atsiradus Valstybės tarnybos įstatymo 21 straipsnyje, o darbuotojams, dirbantiems pagal darbo sutartis, Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 8 straipsnyje nustatytoms aplinkybėms.
. Siūlyti skirti priemoką, inicijuoti priemokos mokėjimo persvarstymą ar nutraukimą gali tiesioginis vadovas arba kito struktūrinio padalinio vadovas.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	 Motyvuotame siūlyme dėl priemokos skyrimo darbuotojui privaloma nurodyti: 
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            
. darbuotoją, kuriam siūloma mokėti priemoką (vardas, pavardė, pareigos);
.	priemokos skyrimo teisinį pagrindą (atitinkamas Valstybės tarnybos įstatymo arba Biudžetinių įstaigų darbuotojų darbo apmokėjimo ir komisijų narių atlygio už darbą įstatymo straipsnis ir/ar jo dalis); 
.	priemokos skyrimo faktinį pagrindą (valstybės tarnautojo pavadavimo arba papildomų užduočių aprašymas; darbuotojo, dirbančio pagal darbo sutartį, papildomo darbo krūvio arba pavadavimo arba papildomų užduočių ar pareigų arba darbo, esant nukrypimų nuo normalių darbo sąlygų, aprašymas);
.	siūlomą priemokos mokėjimo terminą arba pradžios ir pabaigos datą arba tam tikras sąlygas ar aplinkybes, kurioms atsiradus priemokos mokėjimas pasibaigia; 
.	siūlomą nustatyti priemokos dydį (nurodomas procentais).
. Priemoka Administracijos struktūrinių padalinių darbuotojams skiriama, jos dydis sumažinamas, priemokos mokėjimas nutraukiamas įstaigos vadovo ar jo įgalioto pavaduotojo įsakymu. Įsakymų projektus dėl priemokos skyrimo, sumažinimo, mokėjimo nutraukimo Administracijos valstybės tarnautojams, struktūrinių padalinių darbuotojams, dirbantiems pagal darbo sutartis, rengia Administracijos Juridinis ir personalo skyrius, o dėl priemokos skyrimo, sumažinimo, mokėjimo nutraukimo struktūrinių teritorinių padalinių darbuotojams, dirbantiems pagal darbo sutartis, – atitinkamas struktūrinis teritorinis padalinys.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	Priemokos mokėjimas nutraukiamas, jei išnyksta jos skyrimo aplinkybės, arba sumažinamas jos dydis, kai pasikeičia aplinkybės, kurių pagrindu priemoka buvo skirta: sumažėja papildomo darbo krūvis, papildomų pareigų ar užduočių skaičius.
. Skiriamos priemokos:
. už pavadavimą, kai raštu pavedama laikinai atlikti kito darbuotojo pareigybei nustatytas funkcijas – nuo 10 iki 50 procentų pareiginės algos dydžio;
. už papildomų raštu suformuluotų užduočių atlikimą, kai dėl to viršijamas įprastas darbo krūvis arba kai atliekamos pareigybės aprašyme nenustatytos funkcijos – nuo 10 iki 50 procentų pareiginės algos dydžio, kai priemoka mokama iš Pasvalio rajono savivaldybės biudžeto lėšų, arba nuo 10 iki 80 procentų pareiginės algos dydžio, kai priemoka mokama iš projektinių lėšų;
. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė – nuo 10 iki 50 procentų pareiginės algos dydžio, kai priemoka mokama iš Pasvalio rajono savivaldybės biudžeto lėšų, arba nuo 10 iki 80 procentų pareiginės algos dydžio, kai priemoka mokama iš projektinių lėšų.
Punkto pakeitimai:
Nr. DV-240,
2026-06-02,
paskelbta TAR 2026-06-02, i. k. 2026-09691            

.	Priemokos darbuotojui skiriamos ne ilgesniam laikotarpiui nei iki einamųjų kalendorinių metų pabaigos, išskyrus:
. kai mokama priemoka už pavadavimą arba už papildomų užduočių, suformuluotų raštu, atlikimą, arba už įprastą darbo krūvį viršijančią veiklą kito darbuotojo laikino nedarbingumo, nėštumo ir gimdymo atostogų, atostogų vaikui prižiūrėti laikotarpiu;
Papunkčio pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

. kai mokama priemoka iš projektinių lėšų už papildomų užduočių, suformuluotų raštu, atlikimą atitinkamo projekto vykdymo laikotarpiui.
.	Darbuotojai gali būti skatinami ir apdovanojami tiesioginio vadovo siūlymu įstaigos vadovo ar jo įgalioto pavaduotojo įsakymu šiomis skatinimo priemonėmis:
. padėka;
. nuo 1 iki 2 pareiginių algų dydžio pinigine išmoka už asmeninį išskirtinį indėlį įgyvendinant Administracijos nustatytus tikslus arba pasiektus rezultatus ir įgyvendintus uždavinius (ne dažniau kaip 2 kartus per kalendorinius metus);
. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
. vienkartine pinigine išmoka:
. atlikus vienkartines ypatingos svarbos užduotis;
. vienos minimaliosios mėnesinės algos dydžio gyvenimo metų jubiliejinių sukakčių (30, 40, 50, 60, 70 metų) proga;
. Lietuvos Respublikos darbo kodekse nustatytų švenčių dienų progomis;
. kitais teisės aktais nustatytais atvejais ir tvarka.
Papunkčio pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

. finansuojant kvalifikacijos tobulinimą ne didesne kaip darbuotojo 1 pareiginės algos dydžio suma per metus.
.	Visi įsakymų dėl priemokų skyrimo, skatinimo ir apdovanojimo projektai pasirašomi tik įvertinus įstaigos finansines galimybes:
. dėl struktūrinių padalinių (skyrių, tarnybos) darbuotojų, dirbančių pagal darbo sutartis, – gavus Apskaitos skyriaus vedėjo suderinimą;
. dėl struktūrinių teritorinių padalinių (seniūnijų) darbuotojų, dirbančių pagal darbo sutartis, – gavus Apskaitos ir Finansų skyrių vedėjų suderinimą.

 SKYRIUS
PAREIGINĖS ALGOS KOEFICIENTO PAKEITIMAS
Pakeistas skyriaus pavadinimas:
Nr. DV-539,
2024-12-27,
paskelbta TAR 2024-12-27, i. k. 2024-23351        
Nr. DV-353,
2025-08-05,
paskelbta TAR 2025-08-05, i. k. 2025-13718        

. Kai darbuotojo veikla įvertinama kaip viršijanti lūkesčius, tiesioginio vadovo rašytiniu motyvuotu siūlymu įstaigos vadovo sprendimu darbuotojui gali būti: 
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            
. nustatomas didesnis pareiginės algos koeficientas, taikant ne mažiau kaip 0,06 didesnį pareiginės algos koeficientą, tačiau ne didesnį negu tai pareigybei nustatytas didžiausias pareiginės algos koeficientas;
. taikomos Sistemos 29 punkte nustatytos skatinimo priemonės;
. taikomas perkėlimas į aukštesnes pareigas, jeigu jis atitinka šiai pareigybei keliamus reikalavimus;
. taikomas perkėlimas į aukštesnes pareigas, jeigu jis atitinka šiai pareigybei keliamus reikalavimus, ir nustatoma taikant ne mažiau kaip 0,06 didesnį pareiginės algos koeficientą, negu buvo jam iki perkėlimo nustatytas pareiginės algos koeficientas, ir ne mažesnį negu tai pareigybei nustatytas minimalus pareiginės algos koeficientas.
. Kai darbuotojo veikla įvertinama kaip neatitinkanti lūkesčių, tiesioginio vadovo rašytiniu motyvuotu siūlymu įstaigos vadovo sprendimu nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį negu tai pareigybei nustatytas minimalus pareiginės algos koeficientas. Tokia pati nuostata galioja ir darbuotoją perkeliant į žemesnes pareigas.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	Kai darbuotojo veikla įvertinama kaip atitinkanti lūkesčius, jo teisinė padėtis nesikeičia, kai darbuotojo veikla įvertinama kaip iš dalies atitinkanti lūkesčius, jo teisinė padėtis nesikeičia, tačiau jam nustatomas privalomas kvalifikacijos tobulinimas.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

. Darbuotojams, kurių veikla 3 metus iš eilės įvertinama kaip viršijanti lūkesčius, bent vieną kartą per 3 metus nustatoma didesnė pareiginė alga, išskyrus atvejus, kai darbuotojui nustatytas maksimalus pareiginės algos koeficientas pagal Sistemą.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

341. Neteko galios nuo 2026-06-03
Punkto naikinimas:
Nr. DV-240,
2026-06-02,
paskelbta TAR 2026-06-02, i. k. 2026-09691        

 SKYRIUS


.	Įsigaliojus Valstybės tarnybos įstatymo Nr. VIII-1316 naujai redakcijai, valstybės tarnautojų pareiginės algos koeficientai perskaičiuojami valstybės tarnautojo iki šio įstatymo įsigaliojimo gautą pareiginę algą padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Apskaičiuotas pareiginės algos koeficientas apvalinamas iki šimtųjų dalių darbuotojo naudai. Jeigu skaitmuo po paskutinio skaitmens, iki kurio apvalinama, yra didesnis už 0, prie paskutinio skaitmens pridedamas vienetas. Nustatytas koeficientas fiksuojamas ir gali kilti tik per tarnybinės veiklos vertinimą.
.	Įsigaliojus Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo Nr. XIII-198 naujai redakcijai, darbuotojų, dirbančių pagal darbo sutartis, pareiginė alga perskaičiuojama, pareiginės algos pastoviąją dalį, pridėjus praeitais metais nustatytą kintamą dalį, padalijant iš Lietuvos Respublikos pareiginės algos (atlyginimo) bazinio dydžio nustatymo ir asignavimų darbo užmokesčiui perskaičiavimo įstatyme nustatyto pareiginės algos (atlyginimo) bazinio dydžio. Apskaičiuotas pareiginės algos koeficientas apvalinamas iki šimtųjų dalių darbuotojo naudai. Jeigu skaitmuo po paskutinio skaitmens, iki kurio apvalinama, yra didesnis už 0, prie paskutinio skaitmens pridedamas vienetas. Nustatytas koeficientas fiksuojamas ir gali kilti tik per darbuotojo, dirbančio pagal darbo sutartį, veiklos vertinimą, išskyrus iš projektinių lėšų finansuojamo koeficiento padidinimą.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

. Jei nustatant ar keičiant Sistemą darbuotojui apskaičiuotas pareiginės algos koeficientas nesiekia tam pareigybių lygmeniui nustatyto mažiausio pareiginės algos koeficiento, darbuotojui nustatomas tam pareigybės lygmeniui priskirtas minimalus pareiginės algos koeficientas.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

.	Sistema peržiūrima ne rečiau kaip vieną kartą per kalendorinius metus, atsižvelgiant į Valstybės tarnybos įstatymo 1 priede bei Biudžetinių įstaigų darbuotojų darbo apmokėjimo ir komisijų narių atlygio už darbą įstatymo 1 priede nustatytus pareiginės algos koeficientus, rinkos tendencijas ir įvertinus įstaigos finansines galimybes. Sprendimą dėl Sistemos keitimo priima Administracijos direktorius atlikęs informavimo ir konsultavimo procedūras su Administracijos Darbo taryba Darbo kodekso nustatyto tvarka.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            
Nr. DV-240,
2026-06-02,
paskelbta TAR 2026-06-02, i. k. 2026-09691            

.	Įstaigos vadovui ši Sistema taikoma tik tiek, kiek darbo apmokėjimo gairių ir kriterijų nereglamentuoja Pasvalio rajono savivaldybės politinio (asmeninio) pasitikėjimo valstybės tarnautojų darbo apmokėjimo sistemos tvarkos aprašas ar kiti teisės aktai.
Punkto pakeitimai:
Nr. DV-539,
2024-12-27,
paskelbta TAR 2024-12-27, i. k. 2024-23351            

____________________________

Pasvalio rajono savivaldybės administracijos 
darbo apmokėjimo sistemos 
(Pasvalio rajono savivaldybės administracijos direktoriaus 
2025 m. gruodžio 31 d. įsakymo Nr. DV-585 
redakcija)
 priedas



Pareigybės lygmuo	Pareigybės pavadinimas
	
	1		Įstaigos vadovas 
	2		Įstaigos vadovo pavaduotojas
	3		Struktūrinio ir struktūrinio teritorinio padalinio vadovas 
	4		Struktūrinio padalinio vadovas, kurio pareigybė priskiriama A lygiui
	5		Struktūrinio padalinio patarėjas ir struktūrinio teritorinio padalinio vadovo pavaduotojas
	6		Struktūrinio padalinio ir į struktūrinį padalinį neįeinantis vyriausiasis specialistas 
	7		Struktūrinio ir struktūrinio teritorinio padalinio specialistas, kurio pareigybė priskiriama A lygiui
	8		Struktūrinio padalinio vyresnysis specialistas 
	9		Struktūrinio ir struktūrinio teritorinio padalinio specialistas, kurio pareigybė priskiriama B lygiui
	10		Struktūrinio ir struktūrinio teritorinio padalinio kvalifikuotas darbuotojas, kurio pareigybė priskiriama C lygiui
	11		Struktūrinio ir struktūrinio teritorinio padalinio darbuotojas, kurio pareigybė priskiriama D lygiui


________________________

Pasvalio rajono savivaldybės administracijos 
darbo apmokėjimo sistemos 
(Pasvalio rajono savivaldybės administracijos direktoriaus 
2026 m. birželio 2 d. įsakymo Nr. DV-240 redakcija)
 priedas




Pareigybės lygmuo	Pareiginės algos koeficientų intervalų reikšmės
	Minimali reikšmė	Vidurio reikšmė	Maksimali reikšmė	Žingsnis (nuo vidurio reikšmės)
	1		1,65	2,08	2,50		-5 %
	2		1,65	1,98	2,31		-20 %
	3		0,92	1,58	2,24		-5 %
	4		0,88	1,50	2,12		-5 %
	5		0,85	1,43	2,01		-5 %
	6		0,77	1,36	1,95		-5 %
	7		0,76	1,29	1,82		-5 %
	8		0,74	1,23	1,72		-5 %
	9		0,73	1,17	1,61		-5 %
	10		0,71	1,11	1,51		-
	11		MMA/MVA		MMA/MVA		MMA/MVA		-


____________________


Pakeitimai:

1.

                    Pasvalio rajono savivaldybės administracija, Įsakymas
                
Nr. DV-539,
2024-12-27,
paskelbta TAR 2024-12-27, i. k. 2024-23351                
Dėl Pasvalio rajono savivaldybės administracijos direktoriaus 2023 m. gruodžio 29 d. įsakymo Nr. DV-730 „Dėl Pasvalio rajono savivaldybės administracijos darbo apmokėjimo sistemos patvirtinimo“ pakeitimo

2.

                    Pasvalio rajono savivaldybės administracija, Įsakymas
                
Nr. DV-353,
2025-08-05,
paskelbta TAR 2025-08-05, i. k. 2025-13718                
Dėl Pasvalio rajono savivaldybės administracijos direktoriaus 2023 m. gruodžio 29 d. įsakymo Nr. DV-730 „Dėl Pasvalio rajono savivaldybės administracijos darbo apmokėjimo sistemos patvirtinimo“ pakeitimo

3.

                    Pasvalio rajono savivaldybės administracija, Įsakymas
                
Nr. DV-585,
2025-12-31,
paskelbta TAR 2025-12-31, i. k. 2025-23148                
Dėl Pasvalio rajono savivaldybės administracijos direktoriaus 2023 m. gruodžio 29 d. įsakymo Nr. DV-730 „Dėl Pasvalio rajono savivaldybės administracijos darbo apmokėjimo sistemos patvirtinimo“ pakeitimo

4.

                    Pasvalio rajono savivaldybės administracija, Įsakymas
                
Nr. DV-240,
2026-06-02,
paskelbta TAR 2026-06-02, i. k. 2026-09691                
Dėl Pasvalio rajono savivaldybės administracijos direktoriaus 2023 m. gruodžio 29 d. įsakymo Nr. DV-730 „Dėl Pasvalio rajono savivaldybės administracijos darbo apmokėjimo sistemos patvirtinimo“ pakeitimo

